
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1765 

14 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 3301/29.3.2005 απόφα¬ 
σης του Γενικού Γραμματέα Περιφέρειας Αττικής 
περί διορισμού των μελών της Διοικητικής Επι¬ 
τροπής Στρατιωτικών Επιτάξεων Νομού Αττικής, 
ως προς τον Επίτροπο Επικράτειας. 1 

Τροποποίηση συστατικής πράξης του Νομικού Προ¬ 
σώπου με την επωνυμία «Σύνδεσμος Δήμων Πε¬ 
ριοχής Πειραιά & Δυτ. Αττικής». 2 

Έγκριση του Οργανισμού Εσωτερικής Υπηρεσίας του 
Παιδικού Σταθμού (πρώην ΙΒΣΑ) Δήμου Αγ. Παρα¬ 
σκευής. 3 


Α ΠΟΦΑΣΕΙ Σ 

Αριθ. οικ. 12120 (1) 


Τροποποίηση της υπ’ αριθμ. 3301/29.3.2005 απόφασης 
του Γ ενικού Γ ραμματέα Περιφέρειας Αττικής περί δι¬ 
ορισμού των μελών της Διοικητικής Επιτροπής Στρα¬ 
τιωτικών Επιτάξεων Νομού Αττικής, ως προς τον Επί¬ 
τροπο Επικράτειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Ι.-Τις διατάξεις των άρθρων 32 και 33 του ν. 4442/1929 
«Περί Στρατιωτικών & Ναυτικών Εισφορών και Ναυλώ- 
σεων» όπως τροποποιήθηκαν μεταγενέστερα. 

2. -Τις όμοιες του άρθρου μόνου του π.δ/τος 115/1984 
«Διορισμός των μελών των Διοικητικών Δικαστηρίων και 
Στρατιωτικών Επιτάξεων». 

3. -Τις όμοιες του άρθρου 9 παρ.1 του ν. 1649/1986 περί 
λειτουργίας και μετονομασίας των Διοικητικών Δικαστη¬ 
ρίων Στρατιωτικών Επιτάξεων σε Διοικητικές Επιτροπές 
Στρατιωτικών Επιτάξεων. 

4. -Την 51846/22.8.1988 κοινή απόφαση των Υπουργών 
Προεδρίας της Κυβέρνησης, Εσωτερικών και Εθνικής 
Άμυνας με την οποία ορίζεται όπως οι αρμοδιότητες 
που ασκούσε ο Νομάρχης Αττικής, σε ότι αφορά τη 
συγκρότηση και λειτουργία της Διοικητικής Επιτροπής 
Στρατιωτικών Επιτάξεων της πρώην Νομαρχίας Αττικής 
ασκούνται από τον άλλοτε Νομάρχη Δυτικής Αττικής 
(νυν Περιφερειάρχη). 

5. -Τις υπ’ αριθμ. ΔΟΑ/Φ6/3/5276/28.2.97 & ΔΟΑ/Φ6/12/ 
19190/20.8.1997 αποφάσεις του ΥΠΕΣΔΔΑ. 


6. -Τις διατάξεις του ν. 2218/94 περίΊδρυσης Νομαρχι¬ 
ακής Αυτοδιοίκησης, τροποποίησης διατάξεων για την 
πρωτοβάθμια αυτοδιοίκηση και την Περιφέρεια και άλλες 
διατάξεις» και ιδιαιτέρως τις διατάξεις του άρθρου 3. 

7. -Τις διατάξεις του ν. 2240/1994 περί «Συμπλήρωσης 
διατάξεων για τη Νομαρχιακή Αυτ/ση και άλλες διατάξεις 
και ιδιαιτέρως τις διατάξεις του άρθρου 4, καθώς και τις 
διατάξεις του ν. 2503/1997. 

8. -Τα υπ’ αριθμ. Φ.851.1/5/49319 Σ.683/16.11.2004 και 
Φ.851.1/1/40764 Σ.37/24.1.2005 έγγραφα της Δ/νσης Οι¬ 
κονομικού της Στρατιωτικής Διοίκησης Αθηνών, περί 
ορισμού μελών στην εν λόγω Επιτροπή. 

9. -Το υπ’ αριθμ. 2563/15.3.2005 έγγραφο του Πρωτοδι¬ 
κείου Αθηνών, περί ορισμού μελών στην εν λόγω Επι¬ 
τροπή. 

ΙΟ.-Το υπ’ αριθμ. 101640/16.2.2005 έγγραφο της Εισαγ¬ 
γελίας Πρωτοδικών Αθηνών περί ορισμού Εισαγγελέως, 
που να έχει καθήκοντα Επιτρόπου Επικράτειας στην εν 
λόγω Επιτροπή. 

12. -Το υπ’ αριθμ. 56140/23.11.2005 έγγραφο της Εισαγ¬ 
γελίας Πρωτοδικών Αθηνών από το οποίο προκύπτει ότι 
δυνάμει της υπ’ αριθμ. 239/2005 πράξης της, ο Εισαγ¬ 
γελέας Πρωτοδικών Αθηνών Ιωάννης Διώτης, ορίσθηκε 
Επίτροπος Επικράτειας στην Επιτροπή Στρατιωτικών 
Επιτάξεων Νομού Αττικής για το έτος 2005 και σε αντικα¬ 
τάσταση της Βασιλικής Λένη, Εισαγγελέως Πρωτοδικών 
Αθηνών η οποία παραιτήθηκε στις 10.10.2005. 

13. -Με την απόφαση αυτή προκαλείται δαπάνη εις βά¬ 
ρος του προϋπολογισμού Γ.Ε.Σ., αποφασίζουμε: 

Τροποποιούμε την υπ’ αριθμ. 3301/29.3.2005 απόφασή 
μας ως προς τον Επίτροπο Επικράτειας και ορίζουμε 
τον Εισαγγελέα Πρωτοδικών Αθηνών Ιωάννη Διώτη ως 
Επίτροπο Επικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 28 Νοεμβρίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 07/ΔΤΑ/17850 (2) 

Τροποποίηση συστατικής πράξης του Νομικού Προσώ¬ 
που με την επωνυμία «Σύνδεσμος Δήμων Περιοχής 
Πειραιά & Δυτ. Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Το¬ 
πική Αυτοδιοίκηση & άλλες διατάξεις». 

2. Το άρθρο 16 του ν. 2539/1997 (ΦΕΚ 244/Α/4.12.1997) 
«Συγκρότηση της Πρωτοβάθμιας Τοπικής Αυτοδιοίκη¬ 
σης»». 

3. Τις διατάξεις του άρθρου 203 του π.δ. 410/1995. 

4. Την οικ. 16978/12.11.2003 (ΦΕΚ/1693/Β718.11.2003) από¬ 
φαση σχετικά με μεταβίβαση αρμοδιοτήτων και εξουσίας 
υπογραφής με εντολή Γενικού Γραμματέα στο Γενικό 
Δ/ντή Περιφέρειας. 

5. Την 8753/17.11.1983 απόφαση του Νομάρχη Αττικής 
που δημοσιεύθηκε στο ΦΕΚ 689/30.11.1983, με την συ- 
στήθηκε ο Σύνδεσμος Δήμων Περιοχών -Διαμερισμάτων 
Πειραιά και Δυτικής Αττικής. 

6. Την 8/2005 απόφαση του Διοικητικού Συμβουλίου του 
Συνδέσμου με την οποία τροποποιείται το οικείο Νομικό 
Πρόσωπο ως προς την επωνυμία, αποφασίζουμε: 

Τροποποιούμε την επωνυμία του Συνδέσμου Δήμων 
Περιοχής Πειραιά & Δυτικής Αττικής από «Σύνδεσμος 
Δήμων Περιοχής Πειραιά & Δυτικής Αττικής» σε «Περι¬ 
βαλλοντικός Σύνδεσμος Δήμων Αθήνας - Πειραιά». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Νοεμβρίου 2005 

Με εντολή Γενικού Γραμματέα Περιφέρειας 
Η Γ εν. Διευθύντρια 
ΑΙΚ. ΓΙΑΒΑΣΗ 
-*- 

Αριθ. 69373 (3) 

Έγκριση του Οργανισμού Εσωτερικής Υπηρεσίας του 
Παιδικού Σταθμού (πρώην ΙΒΣΑ) Δήμου Αγ. Παρα¬ 
σκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 του 
ν. 2307/1995. 

2. Τις διατάξεις του άρθρου 8 του ν. 2503/1997. 

3. Τις συνδιασμένες διατάξεις των άρθρων 198 παρ. 5 
και 203 του Δ.Κ.Κ. (π.δ. 410/1995). 

4. Την υπ’ αριθμ. 39/2005 απόφαση του Διοικητικού 
Συμβουλίου του Παιδικού Σταθμού (πρώην ΙΒΣΑ) Δήμου 
Αγ. Παρασκευής περί ψήφισης του Οργανισμού Εσωτε¬ 
ρικής Υπηρεσίας. 

5. Την υπ’ αριθμ. 239α/2005 απόφαση του Δημοτικού 
Συμβουλίου του Δήμου Αγ. Παρασκευής, με τις οποίες εκ¬ 
φράζει σύμφωνη γνώμη για την ψήφιση του Οργανισμού 
Εσωτερικής Υπηρεσίας του Παιδικού Σταθμού (πρώην 
ΙΒΣΑ) Δήμου Αγ. Παρασκευής. 

6. Τη γνωμοδότηση του αρμόδιου Υπηρεσιακού Συμβου¬ 
λίου που διατυπώθηκε στο υπ’ αριθμ. 16/2005 πρακτικό 
του. 

7. Την υπ’ αριθμ. οικ. 16978/2003 απόφαση Γ ενικού Γ ραμ¬ 
ματέα Περιφέρειας Αττικής περί μεταβίβασης αρμοδιο¬ 
τήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 39/2005 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Παι¬ 
δικός Σταθμός (πρώην ΙΒΣΑ) » Δήμου Αγ. Παρασκευής 
και την επ’ αυτής γνώμη του Δημοτικού Συμβουλίου Αγ. 
Παρασκευής που διατυπώθηκε στην υπ’ αριθμ. 239α/2005 
απόφαση του, περί έγκρισης του Οργανισμού Εσωτερικής 
Υπηρεσίας ως εξής: 

Αρθρο 1 

Συγκρότηση Υπηρεσιών 

Τις υπηρεσίες του Ν.Π. «ΠΑΙΔΙΚΟΣ ΣΤΑΘΜΟΣ ΑΓΙΑΣ 
ΠΑΡΑΣΚΕΥΗΣ (ΠΡΩΗΝ Ι.Β.Σ.Α)» συγκροτούν οι κάτωθι 


υπηρεσιακές μονάδες σύμφωνα με το άρθρο 30 του Ν. 
3274/2004: 

Α. ΑΥΤΟΤΕΛΕΣ ΓΡΑΦΕΙΟ ΒΡΕΦΙΚΟΥ ΣΤΑΘΜΟΥ. 

Β. ΑΥΤΟΤΕΛΕΣ ΓΡΑΦΕΙΟ ΝΗΠΙΑΚΟΥ ΣΤΑΘΜΟΥ 

Γ. ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΤΙΚΟΥ ΟΙΚΟΝΟΜΙ¬ 
ΚΟΥ. 

Αρθρο 2 

Διάρθρωση των Υπηρεσιακών μονάδων του Ν.Π 

«ΠΑΙΔΙΚΟΣ ΣΤΑΘΜΟΣ ΑΓΙΑΣ ΠΑΡΑΣΚΕΥΗΣ (ΠΡΩΗΝ 
Ι.Β.Σ.Α)» 

1. ΑΥΤΟΤΕΛΕΣ ΓΡΑΦΕΙΟ Βρεφικού Σταθμού 

2. ΑΥΤΟΤΕΛΕΣ ΓΡΑΦΕΙΟ Νηπιακού Σταθμού 

3. ΑΥΤΟΤΕΛΕΣ ΓΡΑΦΕΙΟ Διοικητικού - Οικονομικού 

Τα ανωτέρω αυτοτελή γραφεία των Βρεφονηπιακών 

σταθμών είναι δύο (2), με προοπτική να αναπτυχθούν και 
άλλα για να καλυφθούν οι ανάγκες των δημοτών. 

ΚΕΦΑΛΑΙΟ Β' 

Άρθρο 3 

Οργανική σύνθεση, διαβάθμιση, κατάταξη και αριθμός 
των οργανικών θέσεων κατά κλάδο και ειδικότητα του 
προσωπικού του Ν.Π. 

ΜΟΝΙΜΟ ΠΡΟΣΩΠΙΚΟ 

α) ΤΑΚΤΙΚΟ ΠΡΟΣΩΠΙΚΟ 

Οι οργανικές θέσεις του Ν.Π. «ΠΑΙΔΙΚΟΣ ΣΤΑΘΜΟΣ 
ΑΓΙΑΣ ΠΑΡΑΣΚΕΥΗΣ (ΠΡΩΗΝ Ι.Β.Σ.Α)» είναι οι παρακά¬ 
τω: 

1. Κλάδου ΠΕ Διοικητικού - Οικονομικού με βαθμό Δ-Α 
θέσεις μία (1). 

2. Κλάδου ΔΕ Διοικητικού -με βαθμό Δ-Α θέσεις μία 

( 1 ). 

3. Κλάδου ΠΕ Νηπιαγωγών με βαθμό Δ-Α θέσεις πέντε 
(5). 

4. Κλάδου ΤΕ Βρεφονηπιοκομίας με βαθμό Δ-Α θέσεις 
δέκα(10). 

5. Κλάδου ΔΕ Βοηθών Παιδαγωγών - Βρεφοκόμων με 
βαθμό Δ-Α θέσεις επτά(7). 

6. Κλάδου ΔΕ Μαγείρων με βαθμό Δ-Α θέσεις δύο (2). 

7. Κλάδου ΔΕ οδηγών με βαθμό Δ-Α θέσεις τέσσερις 
(4). 

8. Κλάδου ΔΕ Συνοδών με βαθμό Δ-Α θέσεις τέσσερις 
(4). 

9. Κλάδου ΥΕ προσωπικού καθαριότητας - Γ ενικών κα¬ 
θηκόντων με βαθμό Ε-Β θέσεις οκτώ (8) 

Προσόντα διορισμού για τις παραπάνω θέσεις είναι τα 
οριζόμενα από τις διατάξεις του π.δ. 50/2001 και την ισχύ- 
ουσα για τους ΟΤΑ νομοθεσία. Στις παραπάνω οργανικές 
θέσεις εντάσσονται και οι ακόλουθες προσωποπαγείς 
θέσεις του προσωπικού που μετατάχθηκε αυτοδίκαια 
στον «Παιδικό Σταθμό Αγίας Παρασκευής (Πρώην Ι.Β.Σ.Α)» 
με τις διατάξεις του άρθρου 8 του ν. 3106/2003. 

ΠΡΟΣΩΠΟΠΑΓΩΝ ΘΕΣΕΩΝ 

(μετατασσόμενο) 

1. Κλάδου ΠΕ Νηπιαγωγών θέσεις δύο (2). 

2. Κλάδου ΤΕ Νηπιαγωγών (προσωρινός) θέσεις δύο 

( 2 ). 

3. Κλάδου ΤΕ Βρεφοκόμων θέσεις τέσσερις (4). 

4. Κλάδου ΔΕ Βοηθών Νηπιοβρεφοκόμων θέσεις τρεις 
(3). 

5. Κλάδου ΔΕ Συνοδών θέσεις δύο (2). 

6. Κλάδου ΔΕ Οδηγών θέσεις δύο (2). 

• Τις παραπάνω θέσεις καταλαμβάνει το μόνιμο υπη¬ 
ρετούν προσωπικό του πρώην Ι.Β.Σ.Α που μετατάσσεται 
αυτοδίκαια στο νέο Νομικό Πρόσωπο, οι οποίες καταρ- 
γούνται με την κατά οποιοδήποτε τρόπο αποχώρηση από 
την υπηρεσία των υπαλλήλων που τις κατέχουν. 

• Οι υπάλληλοι που κατέχουν προσωρινές προσωπο¬ 
παγείς θέσεις ανεξαρτήτως κλάδου και κατηγορίας είναι 
ισότιμοι στις κρίσεις και διατηρούν όλα τα δικαιώματα και 
παροχές που απορρέουν από τη θέση διορισμού τους. 

Στις ανωτέρω προσωρινές προσωποπαγείς θέσεις δη¬ 
μοσίου δικαίου εντάσσεται το κατωτέρω προσωπικό ως 
εξής: 

1. Παπαντωνίου Αντωνία του Ζαχαρία, κλάδου ΠΕ Νη¬ 
πιαγωγών με βαθμό Α'. 

2. Γιαννάκη Αναστασία του Αναστασίου, κλάδου ΠΕ 
Νηπιαγωγών με βαθμό Β'. 

3. Γιαννούλα Κωνσταντία του Χρήστου, κλάδου ΤΕ Νη- 
πιαγωγών(προσωρινός) με βαθμό Α'. 

4. Παπαζέκου Βασιλική του Μιχαήλ, κλάδου ΤΕ Νηπια¬ 
γωγών (προσωρινός) με βαθμό Α'. 

5. Παπανικολάου 'Ολγα του Βασιλείου, κλάδου ΤΕ Βρε- 
ιροκόμων με βαθμό Α'. 

6. Ζήση Ελπίδα του Σταύρου, κλάδου ΤΕ Βρεφοκόμων 
με βαθμό Α'. 

7. Πάγκαλη Νικολέττα του Γεωργίου, κλάδου ΤΕ Βρε¬ 
φοκόμων με βαθμό Α'. 

8. Μπαβέλα Μαρίνα του Γεωργίου, κλάδου ΤΕ Βρεφο¬ 
κόμων με βαθμό Α'. 

9. Μπουρνού Ευαγγελία του Ιωάννη, κλάδου ΔΕ Βοηθών 
Νηπιοβρεφοκόμων με βαθμό Α'. 

10. Αυδούση Αικατερίνη του Σπύρου, κλάδου ΔΕ Βοηθών 
Νηπιοβρεφοκόμων με βαθμό Α'. 

11. Νιαβή Παρασκευή του Γ εωργίου, κλάδου ΔΕ Βοηθών 
Νηπιοβρεφοκόμων με βαθμό Β'. 

12. Παντουλούφου Ζωή του Ιωάννη, κλάδου ΔΕ Συνοδών 
με βαθμό Α'. 

13. Μέρκου Σταυρούλα του Δημητρίου, κλάδου ΔΕ Συ¬ 
νοδών με βαθμό Γ'. 

14. Μπιμπίκος Γεώργιος του Χρήστου, κλάδου ΔΕ Οδη¬ 
γών με βαθμό Β'. 

15. Τσιόντζος Νικόλαος του Θεοδώρου, κλάδου ΔΕ Οδη¬ 
γών με βαθμό Β'. 

β) ΠΡΟΣΩΠΙΚΟ ΑΟΡΙΣΤΟΥ ΧΡΟΝΟΥ 

1) Κλάδου ΔΕ Συνοδών θέσεις μία (1). 

2) Κλάδου ΥΕ Μαγείρων θέσεις μία (1). 

3) Κλάδου ΥΕ Βοηθητικού προσωπικού θέσεις (4). 

Οι παραπάνω θέσεις (προσωρινές - προσωποπαγείς) 
καταργούνται με την κατά οποιοδήποτε τρόπο αποχώ¬ 
ρηση από την υπηρεσία των υπαλλήλων που τις κατέ¬ 
χουν. Έχουν όμως αυτές προβλεφθεί στους αντίστοι¬ 
χους κλάδους του οργανικού προσωπικού προκειμένου 
να αναπληρωθούν. 

Τις ανωτέρω θέσεις κατέχουν οι: 

1. Ναλμπάντη Φανή, κλάδου ΔΕ Συνοδών. 

2. Τζουανάκη Ιωάννα, κλάδου ΥΕ Μαγείρων. 

3. Γεωργίου Ευφημία, κλάδου ΥΕ Βοηθητικό προσω¬ 
πικό. 

4. Τσουκαλά Διονυσία, κλάδου ΥΕ Βοηθητικό προσω¬ 
πικό. 

5. Βλαχάκη Αικατερίνη, κλάδου ΥΕ Βοηθητικό προσω¬ 
πικό. 

6. Καλογιαννάκη Ελένη, κλάδου ΥΕ Βοηθητικό προσω¬ 
πικό. 

γ) ΕΠΟΧΙΑΚΟ ΠΡΟΣΩΠΙΚΟ 

1. Κλάδου ΠΕ Διοικητικού - Οικονομικού θέσεις μία (1). 

2. Κλάδου ΠΕ Νηπιαγωγών θέσεις δύο (2 ) 

3. Κλάδου ΤΕ Βρεφονηπιοκομίας θέσεις δύο (2). 

4. Κλάδου ΔΕ Διοικητικού -θέσεις μία (1). 

5. Κλάδου ΔΕ Βοηθών Βρεφοκόμων θέσεις τέσσερις 
(4). 

6. Κλάδου ΔΕ Μαγείρων θέσεις μία (1). 

7. Κλάδου ΔΕ Οδηγών θέσεις μία (1). 

8. Κλάδου ΔΕ Συνοδών θέσεις μία (1). 


9. Κλάδου ΔΕ Χειριστή ηλεκτρονικού υπολογιστή θέ¬ 
σεις μία (1). 

10. Κλάδου ΥΕ Βοηθητικού Προσωπικού θέσεις τρεις 
(3) 

11. Κλάδου ΥΕ Εργάτη γενικών καθηκόντων θέσεις μία 
( 1 ). 

δ) ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΙΣ ΕΡΓΟΥ (καθότι 
το έργο τους δεν ανάγεται στον κύκλο των συνήθων 
καθηκόντων του προσωπικού του Παιδικού Σταθμού ) 

1. Μία θέση Παιδιάτρου 

2. Μία θέση Ψυχολόγου 

3. Μία θέση Δασκάλας ξένης γλώσσας 

4. Μία θέση Δασκάλας Χορού 

Αρθρο 4 

Κατηγορίες και κλάδοι Προσωπικού 

Το Μόνιμο Προσωπικό των Παιδικών και Βρεφονηπιακών 
Σταθμών διέπεται από τις διατάξεις του Α' και Γ' μέρους 
του ν. 1188/1981 «Περί κυρώσεως κώδικα καταστάσεων 
προσωπικού Οργανισμού Τοπικού Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

Α) θέσεις Πανεπιστημιακής Εκπαίδευσης υπαλλήλων 
του κάδου ΠΕ με εισαγωγικό βαθμό τον Δ' και καταλη¬ 
κτικό τον Α'. 

Β) Θέσεις Τεχνολογικής Εκπαίδευσης υπαλλήλων του 
κλάδου ΤΕ με εισαγωγικό βαθμό τον Δ’ και καταληκτικό 
τον Α'. 

Γ) Θέσεις Δευτεροβάθμιας Εκπαίδευσης υπαλλήλων 
του κλάδου ΔΕ με εισαγωγικό βαθμό τον Δ’ και κατα¬ 
ληκτικό τον Α'. 

Δ) Θέσεις Υποχρεωτικής Εκπαίδευσης υπαλλήλων του 
κλάδου ΥΕ με εισαγωγικό βαθμό τον Ε' και καταληκτικό 
τον Β'. 

ΚΕΦΑΛΑΙΟ Γ 
Άρθρο 5 

Αντικείμενο και Αρμοδιότητες 
των Υπηρεσιακών Μονάδων 

ΠΡΟΪΣΤΑΜΕΝΟΙ ΓΡΑΦΕΙΩΝ 

Καθήκοντα 

1. ΠΡΟΪΣΤΑΜΕΝΗΣ ΑΥΤΟΤΕΛΟΥΣ ΓΡΑΦΕΙΟΥ ΒΡΕΦΙΚΟΥ 
ΣΤΑΘΜΟΥ 

Στις αρμοδιότητές της ανήκουν: 

1. Η εποπτεία και ο έλεγχος του γραφείου. 

2. Η άσκηση γενικής διοικητικής εποπτείας σε όλο το 
προσωπικό του γραφείου με οποιαδήποτε σχέση εργα¬ 
σίας και η εισήγηση στον Πρόεδρο κάθε θέματος που 
αφορά την κατάστασή του, την εσωτερική μετακίνηση 
των υπαλλήλων για κάλυψη υπηρεσιακών αναγκών του, 
τον αριθμό και τις ειδικότητες που απαιτούνται για την 
διασφάλιση της εύρυθμης λειτουργίας του Ν.Π., ο προ¬ 
γραμματισμός και η έγκριση των αδειών του προσωπι¬ 
κού. 

3. Ο συντονισμός, η κατεύθυνση και η παροχή των 
απαραίτητων οδηγιών στο προσωπικό του αυτοτελούς 
γραφείου του Βρεφικού Σταθμού για την άσκηση των κα¬ 
θηκόντων τους σύμφωνα με τις διατάξεις του παρόντος 
Οργανισμού και σχετικών νόμων και διαταγμάτων. 

4. Η συγκέντρωση, η παρακολούθηση και η ενημέρωση 
του προσωπικού, των διαταγμάτων και των διοικητικών 
αποφάσεων που κοινοποιούνται στο Νομικό Πρόσωπο. 

5. Η τήρηση του εμπιστευτικού πρωτοκόλλου αλληλο¬ 
γραφίας και της σφραγίδας του νομικού προσώπου. 

6. Η παραλαβή της εισερχόμενης αλληλογραφίας και 
ο χαρακτηρισμός της για την κατανομή της σύμφωνα με 

το περιεχόμενό της καθώς και των αιτήσεων εγγραφής 
των νηπίων. 

7. Η σύνταξη του Ο.Ε.Υ βάσει της κείμενης νομοθεσίας 
των αποφάσεων του Δ.Σ και των οδηγιών και κατευθύν¬ 
σεων του Προέδρου. 

8. Ο συντονισμός του εκπαιδευτικού έργου του Βρε¬ 
φικού Σταθμού. 

9. Η φροντίδα για την οργάνωση και εκτέλεση προ¬ 
γραμμάτων εκπαίδευσης και επαγγελματικής εξειδίκευ- 
σης των υπαλλήλων του Βρεφικού Σταθμού. 

10. Η οργάνωση συζητήσεων με το προσωπικό για εκ¬ 
παιδευτικά και λειτουργικά θέματα. 

11. Η φροντίδα για την διοργάνωση των προγραμμα¬ 
τισμένων εκπαιδευτικών, επετειακών και ψυχαγωγικών 
καθώς και των άλλων εκδηλώσεων που πρέπει να πραγ¬ 
ματοποιούνται με την έγκριση του Δ.Σ. του νομικού προ¬ 
σώπου σε συνεργασία με το εκπαιδευτικό προσωπικό 
του Σταθμού. 

12. Η σύνταξη διαιτολογίων σε συνεργασία με τον Παι¬ 
δίατρο. 

13. Η συμμετοχή στην Επιτροπή επιλογής νέων κτιρί¬ 
ων για την στέγαση νέων Βρεφονηπιακών Σταθμών σε 
συνεργασία με τη Διεύθυνση Αρχιτεκτονικού του Δήμου 
έτσι ώστε η διαμόρφωση των χώρων να εξυπηρετεί τις 
ανάγκες των παιδιών της προσχολικής ηλικίας. 

14. Η συνεργασία με τις υπηρεσίες του Δήμου για τη 
συμμετοχή του Ν.Π σε προγράμματα της Ευρωπαϊκής 
Ένωσης. 

15. Ο έλεγχος και η θεώρηση όλων των καταστάσεων 
πληρωμής του προσωπικού, των χρηματικών ενταλμά¬ 
των και λοιπών παραστατικών πριν υπογραφούν από 
τον Πρόεδρο του Ν.Π. 

16. Η υπογραφή κάθε βεβαιωτικού σημειώματος για τα 
έσοδα του Ν.Π. 

17. Η μεταβίβαση κάθε νομικού θέματος στην Νομική 
Υπηρεσία του Δήμου καθώς και των τεχνικών θεμάτων 
στην Διεύθυνση Τεχνικών Υπηρεσιών του Δήμου. 

18. Συνυπογράφει με τον Προϊστάμενο του αυτοτελούς 
γραφείου Διοικητικού - Οικονομικού τις απαραίτητες επι¬ 
ταγές του Ν.Π. 

19. Σε περίπτωση απουσίας του, αναπληρώνεται, σύμ¬ 
φωνα με τις κείμενες διατάξεις. 

20. Μεριμνά για την εκτέλεση των αποφάσεων του 
Διοικητικού Συμβουλίου. 

21. Είναι υπεύθυνη για την εύρυθμη λειτουργία του Βρε¬ 
φικού Σταθμού και την τήρηση του εκπαιδευτικού προ¬ 
γράμματος του κανονισμού λειτουργίας και την εκτέλεση 
των αποφάσεων του Δ.Σ. 

22. Φροντίζει για την εσωτερική τάξη και εύρυθμη λει¬ 
τουργία του σταθμού αναφέροντας στο Πρόεδρο του Ν.Π. 
τυχόν δυσκολίες, παραβάσεις και προβλήματα. 

23. Προίσταται όλων των υπαλλήλων του Βρεφικού 
Σταθμού, εποπτεύει για την σωστή εκτέλεση των καθη¬ 
κόντων τους, συντονίζει το έργο τους ανάλογα με τις 
ανάγκες που ανακύπτουν κάθε φορά και ενημερώνει τον 
Πρόεδρο του Ν.Π. για όλα τα θέματα που έχουν σχέση 
με τον σταθμό. 

24. Συγκαλεί το προσωπικό του σταθμού για ενημέρω¬ 
ση, καθοδήγηση και προγραμματισμό δραστηριοτήτων, 
υποχρεωτικά με την έναρξη λειτουργίας του σταθμού 
και όποτε κριθεί αναγκαίο. 

25. Συγκαλεί συγκέντρωση γονέων τουλάχιστον μια 
φορά το χρόνο, ύστερα από απόφαση του Διοικητικού 
Συμβουλίου. Στην συγκέντρωση παρευρίσκονται, εκτός 
από την ίδια, ο Πρόεδρος του Ν.Π. και τα μέλη του Διοικη¬ 
τικού Συμβουλίου και το παιδαγωγικό προσωπικό. Σκοπός 
της συγκέντρωσης είναι η ενημέρωση των γονέων για 


ζητήματα που αφορούν τα παιδιά και την λειτουργία 
του σταθμού. 

26. Επιμελείται για τον εφοδιασμό του σταθμού με τα 
αναγκαία τρόφιμα και λοιπά είδη ψυχαγωγίας, εκπαι¬ 
δευτική ύλη, καθώς και για την καλή φύλαξη, συντήρηση 
και διάθεση αυτών. Υπογράφει τα δελτία εισαγωγής και 
εξαγωγής υλικού. 

27. Ενημερώνει τον Πρόεδρο του Ν.Π. για την διαγραφή 
των παιδιών. 

28. Κρατά τα κλειδιά του σταθμού και της αποθήκης. 

29. Είναι υπεύθυνη για την τήρηση των παρακάτω βι¬ 
βλίων. 

α) Βιβλίο παρουσίας προσωπικού του γραφείου 

β) Δελτία εισαγωγής και εξαγωγής υλικού, αναλώσιμων 
και εξοπλισμού. 

γ) Βιβλίο παρουσίας παιδιών 

30. Απασχολεί τα βρέφη με το ημερήσιο πρόγραμμα 
απασχόλησης, βάσει προγράμματος, τουλάχιστον για 
τέσσερις ώρες (4) ημερησίως από το κανονικό της ωρά¬ 
ριο. 

2. ΠΡΟΪΣΤΑΜΕΝΗΣ ΑΥΤΟΤΕΛΟΥΣ ΓΡΑΦΕΙΟΥ ΝΗΠΙΑΚΟΥ 
ΣΤΑΘΜΟΥ 

Στις αρμοδιότητές της ανήκουν: 

1. Η εποπτεία και ο έλεγχος του γραφείου. 

2. Η άσκηση γενικής διοικητικής εποπτείας σε όλο το 
προσωπικό του γραφείου με οποιαδήποτε σχέση εργα¬ 
σίας και η εισήγηση στον Πρόεδρο κάθε θέματος που 
αφορά την κατάστασή του, την εσωτερική μετακίνηση 
των υπαλλήλων για κάλυψη υπηρεσιακών αναγκών του, 
τον αριθμό και τις ειδικότητες που απαιτούνται για την 
διασφάλιση της εύρυθμης λειτουργίας του Ν.Π., ο προ¬ 
γραμματισμός και η έγκριση των αδειών του προσωπι¬ 
κού. 

3. Ο συντονισμός, η κατεύθυνση και η παροχή των 
απαραίτητων οδηγιών στο προσωπικό του αυτοτελούς 
γραφείου του Νηπιακού Σταθμού για την άσκηση των κα¬ 
θηκόντων τους σύμφωνα με τις διατάξεις του παρόντος 
Οργανισμού και σχετικών νόμων και διαταγμάτων. 

4. Η συγκέντρωση, η παρακολούθηση και η ενημέρωση 
του προσωπικού, των διαταγμάτων και των διοικητικών 
αποφάσεων που κοινοποιούνται στο Νομικό Πρόσωπο. 

5. Η τήρηση του εμπιστευτικού πρωτοκόλλου αλληλο¬ 
γραφίας και της σφραγίδας του Ν.Π. 

6. Η παραλαβή της εισερχόμενης αλληλογραφίας και 
ο χαρακτηρισμός της για την κατανομή της σύμφωνα με 
το περιεχόμενό της καθώς και των αιτήσεων εγγραφής 
των νηπίων. 

7. Η σύνταξη του Ο.Ε.Υ βάσει της κείμενης νομοθεσίας 
των αποφάσεων του Δ.Σ και των οδηγιών και κατευθύν¬ 
σεων του Προέδρου. 

8. Ο συντονισμός του εκπαιδευτικού έργου του Νηπι- 
ακού Σταθμού. 

9. Η φροντίδα για την οργάνωση και εκτέλεση προ¬ 
γραμμάτων εκπαίδευσης και επαγγελματικής εξειδίκευ- 
σης των υπαλλήλων του Νηπιακού Σταθμού. 

10. Η οργάνωση συζητήσεων με το προσωπικό για εκ¬ 
παιδευτικά και λειτουργικά θέματα. 

11. Η φροντίδα για την διοργάνωση των προγραμμα¬ 
τισμένων εκπαιδευτικών, επετειακών και ψυχαγωγικών 
καθώς και των άλλων εκδηλώσεων που πρέπει να πραγ¬ 
ματοποιούνται με την έγκριση του Δ.Σ. του Ν.Π σε συνερ¬ 
γασία με το εκπαιδευτικό προσωπικό του Σταθμού. 

12. Η σύνταξη διαιτολογίων σε συνεργασία με τον Παι¬ 
δίατρο. 

13. Η συμμετοχή στην Επιτροπή επιλογής νέων κτιρί¬ 
ων για την στέγαση νέων Βρεφονηπιακών Σταθμών σε 
συνεργασία με τη Διεύθυνση Αρχιτεκτονικού του Δήμου 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24231 


έτσι ώστε η διαμόρφωση των χώρων να εξυπηρετεί τις 
ανάγκες των παιδιών της προσχολικής ηλικίας. 

14. Η συνεργασία με τις υπηρεσίες του Δήμου για τη 
συμμετοχή του Ν.Π σε προγράμματα της Ευρωπαϊκής 
Ένωσης. 

15. Ο έλεγχος και η θεώρηση όλων των καταστάσεων 
πληρωμής του προσωπικού, των χρηματικών ενταλμά¬ 
των και λοιπών παραστατικών πριν υπογράφουν από 
τον Πρόεδρο του Ν.Π. 

16. Η υπογραφή κάθε βεβαιωτικού σημειώματος για τα 
έσοδα του Ν.Π. 

17. Η μεταβίβαση κάθε νομικού θέματος στην Νομική 
Υπηρεσία του Δήμου καθώς και των τεχνικών θεμάτων 
στην Διεύθυνση Τεχνικών Υπηρεσιών του Δήμου. 

18. Συνυπογράφει με τον Προϊστάμενο του αυτοτελούς 
γραφείου Διοικητικού - Οικονομικού τις απαραίτητες επι¬ 
ταγές του Ν.Π. 

19. Σε περίπτωση απουσίας του, αναπληρώνεται, σύμ¬ 
φωνα με τις κείμενες διατάξεις. 

20. Μεριμνά για την εκτέλεση των αποφάσεων του 
Διοικητικού Συμβουλίου. 

21. Είναι υπεύθυνη για την εύρυθμη λειτουργία του Νη- 
πιακού Σταθμού και την τήρηση του εκπαιδευτικού προ¬ 
γράμματος του κανονισμού λειτουργίας και την εκτέλεση 
των αποφάσεων του Δ.Σ. 

22. Φροντίζει για την εσωτερική τάξη και εύρυθμη λει¬ 
τουργία του σταθμού αναφέροντας στο Πρόεδρο του Ν.Π. 
τυχόν δυσκολίες, παραβάσεις και προβλήματα. 

23. Προίσταται όλων των υπαλλήλων του Νηπιακού 
Σταθμού, εποπτεύει για την σωστή εκτέλεση των καθη¬ 
κόντων τους, συντονίζει το έργο τους ανάλογα με τις 
ανάγκες που ανακύπτουν κάθε φορά και ενημερώνει τον 
Πρόεδρο του Ν.Π. για όλα τα θέματα που έχουν σχέση 
με τον σταθμό. 

24. Συγκαλεί το προσωπικό του σταθμού για ενημέρω¬ 
ση, καθοδήγηση και προγραμματισμό δραστηριοτήτων, 
υποχρεωτικά με την έναρξη λειτουργίας του σταθμού 
και όποτε κριθεί αναγκαίο. 

25. Συγκαλεί συγκέντρωση γονέων τουλάχιστον μια 
φορά το χρόνο, ύστερα από απόφαση του Διοικητικού 
Συμβουλίου. Στην συγκέντρωση παρευρίσκονται, εκτός 
από την ίδια, ο Πρόεδρος του Ν.Π και τα μέλη του Διοικη¬ 
τικού Συμβουλίου και το παιδαγωγικό προσωπικό. Σκοπός 
της συγκέντρωσης είναι η ενημέρωση των γονέων για 
ζητήματα που αφορούν τα παιδιά και την λειτουργία 
του σταθμού. 

26. Επιμελείται για τον εφοδιασμό του σταθμού με τα 
αναγκαία τρόφιμα και λοιπά είδη ψυχαγωγίας, εκπαι¬ 
δευτική ύλη, καθώς και για την καλή φύλαξη, συντήρηση 
και διάθεση αυτών. Υπογράφει τα δελτία εισαγωγής και 
εξαγωγής υλικού. 

27. Ενημερώνει το Πρόεδρο του Ν.Π. για την διαγραφή 
των παιδιών. 

28. Κρατά τα κλειδιά του σταθμού και της αποθήκης. 

29. Είναι υπεύθυνη για την τήρηση των παρακάτω βι¬ 
βλίων. 

α) Βιβλίο παρουσίας προσωπικού του γραφείου 

β) Δελτία εισαγωγής και εξαγωγής υλικού, αναλώσιμων 
και εξοπλισμού. 

γ) Βιβλίο παρουσίας παιδιών 

30. Απασχολεί τα νήπια με το ημερήσιο πρόγραμμα 
απασχόλησης, βάσει προγράμματος, τουλάχιστον για 
τέσσερις ώρες (4) ημερησίως από το κανονικό της ωρά¬ 
ριο. 

3. Παιδαγωγών 

1. Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και 


τις ανάγκες τους. Απασχολούν τα παιδιά σύμφωνα με 
το ημερήσιο πρόγραμμα απασχόλησης και προσφέρουν 
σ' αυτά με υπομονή και στοργή όλες τις δυνατότητες 
να αναπτύξουν την προσωπικότητά τους, επιδιώκοντας 
συνεχώς να δημιουργήσουν σ' αυτά ικανότητα συγκέ¬ 
ντρωσης, αυτενέργειας, εμπιστοσύνη στον εαυτό τους και 
τις προσωπικές δυνατότητές τους. Σε καμία περίπτωση 
και για οποιοδήποτε λόγο δεν επιτρέπεται η κακή μετα¬ 
χείριση των παιδιών (εκφοβισμός - σωματική ποινή). 

2. Εισηγούνται στην προϊσταμένη του παιδικού σταθμού 
τις ανάγκες εφοδιασμού του σταθμού για την εφαρμο¬ 
γή του προγράμματος με τα απαιτούμενα παιδαγωγικά 
υλικά. 

3. Βοηθούν τα φιλοξενούμενα παιδιά για την ικανοποί¬ 
ηση των ατομικών τους αναγκών. Παρακολουθούν τη 
διατροφή τους και την καθαριότητά τους, ενθαρρύνοντας 
την αυτοεξυπηρέτησή τους. 

4. Φροντίζουν για τη σωστή οργάνωση και τάξη των 
αιθουσών. Παρακολουθούν τη συμπεριφορά των παιδιών 
και ενημερώνουν την προϊσταμένη του Παιδικού Σταθ¬ 
μού για κάθε ύποπτο σχετικά με την υγεία των παιδιών 
περιστατικό ή οποιοδήποτε άλλο θέμα. 

5. Τηρούν το βιβλίο παρουσίας των παιδιών και ενη¬ 
μερώνουν την προϊσταμένη του Παιδικού Σταθμού στις 
περιπτώσεις απουσίας τους. 

6. Είναι υπεύθυνοι και υπόλογοι για τα εποπτικά μέσα 
διδασκαλίας και το εκπαιδευτικό υλικό που τους έχει 
διαταχθεί. 

7. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

8. Διοργανώνουν εορταστικές εκδηλώσεις στο πλαίσιο 
του παιδαγωγικού και ψυχαγωγικού προγράμματος σε 
συνεργασία με την προϊσταμένη του παιδικού σταθμού. 

9. Είναι υπεύθυνοι για την παραλαβή των παιδιών από 
τους γονείς και την παράδοσή των σ’ αυτούς ή κηδεμό¬ 
νας τους. 

10. Εκτελούν οποιαδήποτε άλλη υπηρεσία σχετικά με 
το έργο τους που τους ανατίθεται από την προϊσταμένη 
του Παιδικού Σταθμού σε περίπτωση ανάγκης. 

4. Βοηθοί παιδαγωγού ή βρεφοκόμου 

1. Βοηθούν το παιδαγωγικό προσωπικό σε όλα τα κα- 
θήκοντά του και εκτελούν τις οδηγίες που παίρνουν από 
αυτό. Σε περίπτωση απουσίας του παιδαγωγικού προσω¬ 
πικού αντικαθιστούν αυτό απευθυνόμενοι στον προϊστά¬ 
μενο του σταθμού για βοήθεια και υποστήριξη. 

2. Συνοδεύουν τα νήπια και τα βρέφη με το σχολικό 
αυτοκίνητο όταν απουσιάζει η συνοδός. 

3. Εκτελούν οποιαδήποτε άλλη υπηρεσία σχετικά με το 
έργο τους που τους ανατίθεται από την προϊσταμένη του 
Παιδικού Σταθμού σε περίπτωση ανάγκης. 

5. Μαγείρισσα ή Μάγειρας 

1. Είναι υπεύθυνος/η για το μαγειρείο και την επιμελη¬ 
μένη και έγκαιρη παρασκευή του φαγητού σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής του 
φαγητού, εισηγούμενος/η κάθε σχετικό μέτρο. 

2. Φροντίζει για το σερβίρισμα του προγεύματος και 
του μεσημεριανού φαγητού. 

3. Τακτοποιεί τα μαγειρικά σκεύη και είδη εστιάσεως 
και φροντίζει για την καλή συντήρησή τους και λειτουρ¬ 
γίας τους, ευθυνόμενος/η για κάθε απώλεια ή αδικαιο¬ 
λόγητη καταστροφή. 

4. Φροντίζει για την έγκαιρη τακτοποίηση των προ- 
μηθευόμενων τροφίμων και ειδών καθαριότητας στον 
κατάλληλο χώρο αποθήκευσης αυτών και μεριμνά για 
την διατήρηση της τάξης και της καθαριότητας του χώ¬ 
ρου αυτού. 

5. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

6. Εκτελεί κάθε άλλη εργασία που της ανατίθεται από 
την προϊστάμενη του Παιδικού Σταθμού σε περίπτωση 
ανάγκης. 

6. Βοηθός Μαγείρου 

1. Φροντίζει τη διανομή του φαγητού, βοηθά το παιδα¬ 
γωγικό προσωπικό στη διανομή του φαγητού στα παιδιά 
και φροντίζει για τη συγκέντρωση των ειδών εστίασης 
μετά το τέλος του. 

2. Βοηθά το μάγειρα/ σσα στην προετοιμασία του φα¬ 
γητού, στον καθαρισμό των σκευών εστίασης και στα 
λοιπά καθήκοντά του. 

3. Αναπληρώνει το μάγειρα/ σσα σε περίπτωση απου¬ 
σίας ή κωλύματος αυτού. 

4. Εκτελεί κάθε άλλη εργασία που της ανατίθεται από 
την Προϊσταμένη του Παιδικού Σταθμού σε περίπτωση 
ανάγκης. 

7. Προσωπικό καθαριότητας - Βοηθητικών εργασιών 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του σταθμού, εκτός εκεί¬ 
νων του μαγειρείου και της αποθήκης τροφίμων. 

2. Είναι αποκλειστικά υπόλογοι για τον γενικό ιματισμό 
του σταθμού που παραλαμβάνουν από τον υπάλληλο 
των κλάδων Διοικητικού ή Διαχειριστών, εκτός εκείνου 
που χρησιμοποιείται από κάποιο υπάλληλο των κλάδων 
Νηπιαγωγών ή Νηπιαγωγών (προσωρινώς) ή Βρεφονηπι- 
οκομίας και οφείλουν να μεριμνούν για την καλή συντή¬ 
ρηση, καθαριότητα και φύλαξη αυτού στον κατάλληλο 
χώρο, ευθυνόμενοι για κάθε απώλεια ή αδικαιολόγητη 
καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη μεταφορά και τη διανομή του 
φαγητού στα παιδιά. 

5. Φροντίζουν μετά το τέλος του φαγητού, για την 
συγκέντρωση και μεταφορά στο χώρο του μαγειρείου 
των ειδών εστίασης. 

6. Βοηθούν εφόσον παρίσταται ανάγκη, στην προετοι¬ 
μασία των παιδιών για τη μεσημεριανή τους ανάπαυση, 
καθώς και στην ετοιμασία αυτών για την αποχώρησή 
τους από τον σταθμό. 

7. Σε περίπτωση κωλύματος ή ασθένειας του υπαλ¬ 
λήλου που έχει ορισθεί να ασκεί καθήκοντα μαγείρου 
και μη υπάρχοντος άλλου στον ίδιο κλάδο βοηθητικού 
προσωπικού μαγειρείου, εκτελούν εκ περιτροπής τα κα¬ 
θήκοντα του μαγείρου. 

8. Επιλαμβάνονται της καθαριότητας των παιδιών απού- 
σης της βοηθού παιδαγωγού. 

9. Παραλαμβάνουν από τους προμηθευτές, αποθηκεύ¬ 
ουν και χρησιμοποιούν τα υλικά καθαριότητας. Επίσης 
παραλαμβάνουν από την Προϊσταμένη του Παιδικού 
Σταθμού υλικά καθαριότητας με δελτίο εξαγωγής το 
οποίο και υπογράφουν. 

10. Εκτελούν κάθε άλλη εργασία που τους ανατίθεται 
από την Προϊσταμένη του Παιδικού Σταθμού σε περί¬ 
πτωση ανάγκης. 

8. Οδηγός 

1. Επιλαμβάνεται για την ασφαλή μεταφορά των φιλο¬ 
ξενούμενων παιδιών προς και από τους Σταθμούς. 

2. Φροντίζει για το τακτικό σέρβις του σχολικού αυτο¬ 
κινήτου και την εν γένει καλή και σωστή συντήρησή του, 
τον εξοπλισμό του και τον καθορισμένο έλεγχο ΚΤΕΟ. 

3. Είναι υπεύθυνος για την καθημερινή καθαριότητα 
του σχολικού αυτοκινήτου. 

4. Συμπληρώνει τα δελτία κίνησης (διαταγή πορείας) 
και τα έντυπα ταχογράφων καθημερινά. 


5. Οφείλει να ελέγχει το φαρμακείο πρώτων βοηθειών, 
τους πυροσβεστήρες και να τηρεί σχολαστικά τον Κ.Ο.Κ 
και τους όρους ασφαλούς μεταφοράς των παιδιών. 

6. Εκτελεί εξωτερικές εργασίες του Ν.Π στο μεσοδιά¬ 
στημα των μεταφορών και οτιδήποτε άλλο σχετικό του 
ανατίθεται από την Προϊσταμένη του Παιδικού Σταθ¬ 
μού. 

9. Συνοδός 

1. Ευθύνεται για την ασφαλή μεταφορά, παράδοση, επι¬ 
βίβαση και αποβίβαση των φιλοξενούμενων παιδιών προς 
και από το Σταθμό οφείλει να τηρεί σχολαστικά τους 
όρους ασφαλούς μεταφοράς των παιδιών εντός του σχο¬ 
λικού αυτοκινήτου και να ελέγχει τις ζώνες ασφαλείας. 
Επίσης, οφείλει να τηρεί τις οδηγίες και παραγγελίες του 
εκπαιδευτικού προσωπικού και να ενημερώνει για κάθε τι 
σχετικό με τα παιδιά την υπεύθυνη παιδαγωγό. 

2. Στο μεσοδιάστημα των μεταφορών και μέχρι τη συ¬ 
μπλήρωση του ωραρίου, για την εύρυθμη λειτουργία του 
Σταθμού, εκτελεί καθήκοντα που της ανατίθενται από 
την Προϊσταμένη του Παιδικού Σταθμού και εξωτερικές 
εργασίες. 

Αυτοτελές γραφείο Διοικητικού - Οικονομικού 

10. Προϊστάμενος του Αυτοτελούς Διοικητικού - Οι¬ 
κονομικού 

Αρμοδιότητες και Αντικείμενο 

1. Η εποπτεία και ο έλεγχος του γραφείου του για την 
εύρυθμη λειτουργία αυτού, την τήρηση του κανονισμού 
λειτουργίας του Ν.Π. και την πιστή εκτέλεση των απο¬ 
φάσεων του Διοικητικού Συμβουλίου. 

2. Συντονίζει, καθοδηγεί και παρέχει τις απαραίτητες 
οδηγίες στο προσωπικό του γραφείου του για την άσκη¬ 
ση των καθηκόντων τους. 

3. Η εποπτεία όλου του προσωπικού του γραφείου για 
την σωστή εκτέλεση των καθηκόντων και η ενημέρωση 
του Προέδρου του Ν.Π. για όλα τα θέματα που του υπο¬ 
βάλλονται από αυτό. 

4. Ελέγχει και θεωρεί όλα τα έγγραφα των υφισταμέ¬ 
νων του και είναι συνυπεύθυνος για τη νομιμότητα και 
πληρότητα αυτών πριν την διαβίβασή τους στον Πρόεδρο 
του Ν.Π για την τελική υπογραφή τους. 

5. Μεριμνά για τη σύνταξη σχεδίων προϋπολογισμού 
και απολογισμού σε συνεργασία με τον Πρόεδρο του Ν.Π. 
πριν διαβιβασθούν στο Διοικητικό Συμβούλιο του Ν.Π. 

6. Υπεύθυνος για την εκτέλεση κάθε εργασίας που αφο¬ 
ρά θέματα προϋπολογισμού, παρακολουθεί την πορεία 
εκτέλεσής του και εισηγείται όταν παρίσταται ανάγκη 
την αναμόρφωσή του. 

7. Επιμελείται την διαχείριση της πάγιας προκατα¬ 
βολής και εξοφλεί κάθε μικροδαπάνη που μπορεί να 
πληρωθεί από αυτή, συγκεντρώνει δε τα απαιτούμενα 
δικαιολογητικά των δαπανών αυτών και προβαίνει στις 
απαιτούμενες ενέργειες για την αναπλήρωση της πάγιας 
προκαταβολής. 

8. Ελέγχει και υπογράφει τα εκδιδόμενα Χ.Ε σύμφωνα 
με τις ισχύουσες διατάξεις τα οποία διαβιβάζονται στον 
Πρόεδρο του Ν.Π προς τελική υπογραφή. 

9. Σε περίπτωση απουσίας του αναπληρώνεται από τον 
αρχαιότερο υπάλληλο του γραφείου. 

Στην αρμοδιότητα του Αυτοτελούς γραφείου Διοικη¬ 
τικού - Οικονομικού ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύ- 
σεως προσωπικού του Νομικού Προσώπου. 

2. Η σύνταξη κατά νόμο των πινάκων αρχαιότητας των 
υπαλλήλων του Ν.Π. 

3. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

4. Η εκτέλεση όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις, 
συντάξεις, χορήγηση αδειών, πειθαρχικές υποθέσεις και 
η κοινοποίησή τους στο τμήμα λογιστικού. 

5. Η έκδοση πιστοποιητικών υπηρεσιακών μεταβολών 
για κάθε χρήση. 

6. Η έκδοση εγκυκλίων του Προέδρου του Ν.Π που 
ρυθμίζουν τα εσωτερικά λειτουργικά προβλήματα των 
υπηρεσιών. 

7. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου του Ν.Π. 

8. Διεκπεραιώνει κάθε υπόθεση που του αναθέτει ο 
Πρόεδρος του Ν.Π και η οποία δεν εντάσσεται στην αρ¬ 
μοδιότητα των άλλων υπηρεσιών του Ν.Π. 

9. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

10. Η διανομή στο Αυτοτελές γραφείου του Βρεφονηπι¬ 
ακού Σταθμού των εγγράφων προς έλεγχο και η τήρηση 
των πρωτοτύπων στο αρχείο. 

11. Η παραλαβή και ταξινόμηση των προοριζομένων για 
αρχειοθέτηση εγγράφων. 

12. Η διεκπεραίωση κάθε εισερχομένου ή εξερχόμενου 
εγγράφου και τήρηση των σχετικών βιβλίων παράδο¬ 
σης. 

13. Η τήρηση του γενικού αρχείου και η εισήγηση για 
την καταστροφή του θεωρούμενου σαν άχρηστου, όταν 
απαιτείται. 

14. Η τήρηση του αρχείου όλων των διευθύνσεων του 
Νομικού Προσώπου καθώς και του αρχείου της Εφημε¬ 
ρίδας της Κυβερνήσεως. 

15. Η μέριμνα για την τοιχοκόλληση και κοινοποίηση 
των διακηρύξεων των δημοπρασιών, των εγγράφων και 
των πιστοποιητικών διαφόρων αρχών. 

16. Η τήρηση των παρακάτω βιβλίων: 

α) Βιβλίο Πρωτοκόλλου. 

β) Βιβλίο παρατηρήσεων Δ.Σ. 

γ) Βιβλίο αποφάσεων Προέδρου του Ν.Π. 

17. Η ευθύνη είσπραξης των εισφορών και εσόδων του 
Νομικού Προσώπου. 

18. Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων, όταν αυτό απαιτείται. 

19. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

20. Ο έλεγχος των προβλεπόμενων από το Νόμο δικαι- 
ολογητικών κάθε δαπάνης. 

21. Ο έλεγχος της διαπίστωσης της ύπαρξης σχετικής 
πίστωσης για την πληρωμής της δαπάνης. 

22. Η αναγνώριση των πιστωτών του Νομικού Προσώ¬ 
που με την προσυπογραφή των πράξεων εκκαθάρισης 
και έκδοσης των οικείων χρηματικών ενταλμάτων μέσα 
στις πιστώσεις του προϋπολογισμού. 

23. Η καταχώρηση των ενταλμάτων στα οικεία βιβλία 
και η αποστολή τους στο ταμείο για εξόφληση. 

24. Η τήρηση των από το Νόμο βιβλίων. 

25. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως απο¬ 
δοχών όλων των μισθωτών του Νομικού Προσώπου και 
η εκτέλεση κάθε εργασίας που έχει σχέση με την ασφά¬ 
λισή του. 

26. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό, καθώς και 
η συνεργασία του με το αυτοτελές γραφείο του Βρε¬ 
φονηπιακού σταθμού για κάθε θέμα που αφορά τους 
εργαζομένους. 

27. Η διενέργεια κάθε πράξης σχετικής με την προ¬ 


μήθεια όλων των ειδών για τις ανάγκες του Νομικού 
Προσώπου και τη λειτουργία του παιδικού σταθμού με 
την άμεση επίβλεψη της Προϊσταμένης του αυτοτελούς 
γραφείου του παιδικού σταθμού. 

28. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσής τους στην αποθήκη του παιδικού σταθμού 
ανάλογα με τις ανάγκες τους. 

29. Η σύνταξη σχεδίων προϋπολογισμού - απολογι¬ 
σμού προκειμένου να τεθεί υπόψη της προϊσταμένης 
του παιδικού σταθμού πριν διαβιβαστεί στο Διοικητικό 
Συμβούλιο. 

30. Η εκτέλεση της σύνταξης αιτιολογημένης έκθεσης 
επί του απολογισμού εισόδων και εξόδων του Νομικού 
Προσώπου. 

31. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

32. Η συγκέντρωση κάθε κινητής και ακίνητης περιου¬ 
σίας του Νομικού Προσώπου, καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό Πρόσωπο της ακινήτου περιουσίας με την συνερ¬ 
γασία της Νομικής Υπηρεσίας του Δήμου. 

33. Η τήρηση αρχείου των κληροδοτημάτων και δωρεών 
του Νομικού Προσώπου. 

34. Η διενέργεια των πληρωμών προς τους δικαιού¬ 
χους. 

35. Η μέριμνα για την απόδοση των κάθε φύσεως κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

36. Η διενέργεια χρηματικών δοσοληψιών με τις τρά¬ 
πεζες. 

37. Είναι αρμόδιο για κάθε θέμα που έχει σχέση με τα 
οικονομικά του Ν.Π. 

11. Παιδίατρος 

Ο Παιδίατρος που συμβάλλεται με το Ν.Π με σύμβαση 
έργου έχει τις ακόλουθες υποχρεώσεις: 

1. Εξετάζει τα παιδιά του Σταθμού και παρακολουθεί 
την ανάπτυξή τους μια φορά την εβδομάδα και σε συ¬ 
γκεκριμένη μέρα και ώρα. 

2. Παρακολουθεί την ψυχοσωματική υγεία και ανάπτυξη 
των παιδιών. 

3. Τηρεί την ατομική καρτέλα υγείας κάθε παιδιού. 

4. Ελέγχει τα βιβλιάρια υγείας των παιδιών. 

5. Ελέγχει τα πιστοποιητικά υγείας βρεφών και νηπίων 
για την εγγραφή τους στους σταθμούς. 

6. Εποπτεύει για την υγιεινή των χώρων του Σταθμού. 

7. Συνεργάζεται με το παιδαγωγικό προσωπικό, την 
ψυχολόγο και την κοινωνική λειτουργό την περίοδο προ¬ 
σαρμογής των παιδιών όταν θεωρείται αναγκαίο. 

8. Παρευρίσκεται ή και συγκαλεί με απόφαση προέδρου 
του Ν.Π συγκεντρώσεις γονέων για θέματα προληπτικής 
και συμβουλευτικής ιατρικής και υγιεινής. 

9. Εισηγείται, σε συνεργασία με την προϊσταμένη του 
Παιδικού σταθμού και το παιδαγωγικό προσωπικό, την 
ψυχολόγο και την κοινωνική υπηρεσία, την διαγραφή παι¬ 
διών με ειδικά προβλήματα προσαρμογής στην ομάδα και 
παραπέμπει αυτά σε ειδικούς όταν είναι απαραίτητο. 

10. Παρέχει τηλεφωνικώς οδηγίες για την αντιμετώπιση 
έκτακτου περιστατικού στο Σταθμό και παρευρίσκεται 
όταν είναι απαραίτητο. 

11. Εισηγείται την μη εγγραφή ή διαγραφή παιδιών 
που πάσχουν από ειδικές παθήσεις εάν υπάρχει σχετικό 
θέμα. 

12. Μεριμνά για το αναγκαίο υγειονομικό υλικό που 
πρέπει να προμηθεύονται οι Σταθμοί σε συνεργασία με 
την προϊσταμένη του παιδικού σταθμού και το παιδα¬ 
γωγικό προσωπικό. 

13. Εισηγείται για τη δυνατότητα επιστροφής στο Σταθ¬ 
μό παιδιού που απούσιαζε από σοβαρή ασθένεια με βάση 
το Ιατρικό Πιστοποιητικό από την προσωπική του εξέτα¬ 
ση που προσκομίζεται απ’ τους γονείς. 

14. Σε χρονικές περιόδους, ιώσεων, παιδικών ασθενειών, 
λοιμώξεων, με ανακοινώσεις παρέχει σχετικές συμβουλές 
για την καλύτερη αντιμετώπισή τους. 

12. Κοινωνικός Λειτουργός 

Ο Κοινωνικός Λειτουργός που συμβάλλεται με το Ν.Π 
με σύμβαση έργου έχει τις ακόλουθες υποχρεώσεις: 

1. Συμβάλλει στην πρόληψη ή αντιμετώπιση προβλη¬ 
μάτων των παιδιών κάθε Σταθμού και των οικογενειών 
τους εφόσον στην τελευταία περίπτωση αυτό ζητηθεί ή 
είναι εκ των πραγμάτων αναγκαίο. 

2. Πραγματοποιεί τις κοινωνικές έρευνες σε συνερ¬ 
γασία με την προϊσταμένη του παιδικού σταθμού και 
το παιδαγωγικό προσωπικό με το οποίο βρίσκεται σε 
συνεχή επαφή. 

3. Συνεργάζεται με τον Παιδίατρο του Σταθμού. 

13. Ψυχολόγος 

Ο Ψυχολόγος που συμβάλλεται με το Ν.Π με σύμβαση 
έργου έχει τις ακόλουθες υποχρεώσεις: 

1. Παρέχει συμβουλευτικές υπηρεσίες σε θέματα ψυχο¬ 
λογικής υποστήριξης παιδιών και γονέων συνεργαζόμενος 
στενά με τον Παιδίατρο, τον Κοινωνικό λειτουργό, την 
προϊσταμένη του παιδικού σταθμού και το παιδαγωγικό 
προσωπικό. 

2. Βοηθά και συμβουλεύει το παιδαγωγικό προσωπικό 
για την καλύτερη απόδοση στην εργασία τους με δια¬ 
λέξεις και ιδιαίτερες συναντήσεις. 

Άρθρο 6 

1. Το προσωπικό εκτελεί με εντολή της Προϊσταμένης 
του παιδικού σταθμού του Ν.Π κάθε άλλη εργασία σε 
περίπτωση ειδικών συνθηκών. 

2. Ο κάθε υπάλληλος συμπεριφέρεται κατά την εκτέ¬ 
λεση των καθηκόντων του με προσοχή, επιμέλεια και 
ευσυνειδησία ακολουθώντας τους Νόμους και τον κα¬ 
νονισμό λειτουργίας του Ν.Π. και τις εκάστοτε οδηγίες 
και κατευθύνσεις των προϊσταμένων του. 

ΚΕΦΑΛΑΙΟ Δ' 

Αρθρο 7 

Προϊστάμενοι Υπηρεσιακών Μονάδων 

Η Επιλογή των Προϊσταμένων των Αυτοτελών Γραφεί¬ 
ων του Νομικού Προσώπου θα γίνεται σύμφωνα με τις 
διατάξεις του Ν. 2190/94 και ειδικότερα: 

Οι προϊστάμενοι των Αυτοτελών γραφείων ορίζονται 
ως εξής: 

1. Αυτοτελές Γραφείο Βρεφικού σταθμού από τους 
κλάδους: 

ΠΕ Νηπιαγωγών,ΤΕ Νηπιαγωγών (προσωρ.), ΤΕ Βρε- 
φοκόμων, ΤΕ Βρεφονηπιοκόμων, ΔΕ Βρεφοκόμων - Παι¬ 
δοκόμων με βαθμό Α'. Εάν δεν υπάρχουν υπάλληλοι με 
βαθμό Α' ή αυτοί δεν επαρκούν, επιλέγονται με βαθμό Β', 
οι οποίοι έχουν συμπληρώσει κατά κατηγορία ελάχιστο 
χρόνο υπηρεσίας στο βαθμό Β' πέντε (5) έτη προκειμένου 
για την κατηγορία ΠΕ, έξι (6) έτη προκειμένου για την 
κατηγορία ΤΕ και επτά (7) έτη για την κατηγορία ΔΕ. 
Εάν δεν υπάρχουν υπάλληλοι με τις ανωτέρω προϋπο¬ 
θέσεις, επιλέγονται υπάλληλοι Β' βαθμού με λιγότερα 
έτη υπηρεσίας. 

2. Αυτοτελές Γραφείο Νηπιακού Σταθμού από τους 
Κλάδους: 

ΠΕ Νηπιαγωγών, ΤΕ Νηπιαγωγών (προσωρ.), ΤΕ Βρε¬ 
φοκόμων, ΤΕ Βρεφονηπιοκόμων, ΔΕ Βρεφοκόμων - Παι¬ 
δοκόμων με βαθμό Α'. Εάν δεν υπάρχουν υπάλληλοι με 


βαθμό Α' ή αυτοί δεν επαρκούν, επιλέγονται με βαθμό Β', 
οι οποίοι έχουν συμπληρώσει κατά κατηγορία ελάχιστο 
χρόνο υπηρεσίας στο βαθμό Β' πέντε (5) έτη προκειμένου 
για την κατηγορία ΠΕ, έξι (6) έτη προκειμένου για την 
κατηγορία ΤΕ και επτά (7) έτη για την κατηγορία ΔΕ. 
Εάν δεν υπάρχουν υπάλληλοι με τις ανωτέρω προϋπο¬ 
θέσεις, επιλέγονται υπάλληλοι Β' βαθμού με λιγότερα 
έτη υπηρεσίας. 

3. Αυτοτελές γραφείου Διοικητικού - Οικονομικού από 
τους κλάδους: 

ΠΕ Διοικητικού - Οικονομικού, ΤΕ Διοικητικού - Λογι¬ 
στικού, ΔΕ Διοικητικού με βαθμό Α'. Εάν δεν υπάρχουν 
υπάλληλοι με βαθμό Α' ή αυτοί δεν επαρκούν, επιλέγονται 
με βαθμό Β', οι οποίοι έχουν συμπληρώσει κατά κατη¬ 
γορία ελάχιστο χρόνο υπηρεσίας στο βαθμό Β' πέντε 
(5) έτη προκειμένου για την κατηγορία ΠΕ, έξι (6) έτη 
προκειμένου για την κατηγορία ΤΕ και επτά (7) έτη για 
την κατηγορία ΔΕ. Εάν δεν υπάρχουν υπάλληλοι με τις 
ανωτέρω προϋποθέσεις, επιλέγονται υπάλληλοι Β' βαθ¬ 
μού με λιγότερα έτη υπηρεσίας. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Αρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφιστάμενων και μελλοντικών αναγκών 
των Υπηρεσιών του Ν.Π. 

Η κατανομή του προσωπικού στα Αυτοτελή Γραφεία 
γίνεται πάντοτε με απόφαση του Προέδρου του Δ.Σ του 
Ν.Π., ανάλογα με τις ανάγκες των υπηρεσιών, τα προσό¬ 
ντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διαμονής κ.λ.π). 

Προϊστάμενοι των Αυτοτελών Γ ραφείων ορίζονται πά¬ 
ντοτε με απόφαση Προέδρου του Δ.Σ οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. Αρμοδιότητες σε αντικείμενα και αρμοδιότητες που 
δεν κατονομάζονται στον παρόντα Οργανισμό καθορίζει 
ο Πρόεδρος του Δ.Σ με απόφασή του. 

Κάθε άλλη λεπτομέρεια λειτουργίας των επιμέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του Ν.Π. 

Αρθρο 10 

Από την ψήφιση του παρόντος Οργανισμού Εσωτερι¬ 
κής Υπηρεσίας δεν προκαλείται δαπάνη σε βάρος του 
προϋπολογισμού και οικονομικού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 

ΚΩΝ. ΤΣΟΓΚΑ _ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




